Agisight/tyv-rus-200k huggingface dataset:
Тувинский: Суг дамдызы чаңгыс-чаңгыс бадып тургаш, хөлчок улуг сава долдур чыглып келир. 
Русский: Вода ведь, падая по капле, сосуд огромный наполняет.
Тувинский: Бичии нүгү чыылза-чыылза, шак-ла ынчаар, мелегейниң бажын ажыр хөөреп үнер. 
Русский: Так и проступки, накопляясь, глупцов в конце переполняют.
Тувинский: Бичии буян кыла каапкаш: «Ол мээң соомдан эдербес» – деп бодавайн чор. 
Русский: И малое добро свершая, не думай: «Не пойдет за мною».
Тувинский: Чаагай сеткил бичии-даа бол, чыылза-чыылза, карак кызыл кижилерниң сеткилин долар. 
Русский: Так и добро, копясь помалу, упорного переполняет.
Тувинский: Дээр бедиинде ушкан куштар хөлегези, каяа-даа бол, олар соондан чыда калбас. 
Русский: Как тени птиц, парящих в небе, повсюду движутся за ними.
Тувинский: Кылган эки болгаш багай ажыл-херек, амытаннар изин сүрүп, чыда калбас. 
Русский: Деянья добрые и злые идут вослед за существами.
Тувинский: Узун орук чоруп тура, аъш-чем албаан чорумалдың хилинчектенип, түрээри чөп. 
Русский: Отбывающий в дорогу, еды с собой не захвативший, идет страдать.
Тувинский: Буян кылып чорбаан кижи база ол дег, багай чаяан, үүлеже оруу үнер. 
Русский: Так в злую участь идет, кто дел не сделал добрых.
Тувинский: Хүнезинин артыкшылдыг белеткээннер аас-кежик оруундува үнүптерлер. 
Русский: Но те, кто запаслись с избытком едой, - в счастливый путь уходят.
Тувинский: Буян кылып чораан кижи база ындыг – аас-кежиктиг чаяалгаже оруу ажык. 
Русский: Так и творившие благое идут в счастливые уделы.
Тувинский: Каарган дег, арын-нүүр чок, бардам, дүржок, чыпшылаңнааш, бодамча чок, амдажаан кижээ чурттаары чиик белен болур. 
Русский: Легко жить тому, кто нахален, как ворона, дерзок, навязчив, безрассуден, испорчен.
Тувинский: Ынчалза-даа сагыжы ак, тала-дугай тыртып чорбас, сеткили биче, дүвүрел чок, чүве эндевес, каяа-даа бол арыг чүүлдү дилеп чоруур, амыдыралы арыг кижээ чурттаары берге. 
Русский: Но трудно жить тому, кто скромен, кто всегда ищет чистое, кто беспристрастен, хладнокровен, прозорлив, чья жизнь чиста.
Тувинский: Өскелерниң килең-кылыын кижи чүгле боттуң тайбың, хорадавас чаңы-биле, сеткил багын – сеткилиниң экизи-биле тиилеп чорзун. 
Русский: Да победит человек гнев других отсутствием собственного гнева, недоброе - добрым.
Тувинский: Өскелерниң харам чоруун – экииргек ак сеткил-биле, мегечини – шын-биле тиилеп чорзун.
Русский: Да победит чужую скупость - собственной щедростью и правдой - лжеца
Тувинский: Бир эвес дыка хензиг аас-кежиктен ойталап кааш, оон-даа улуг аас-кежикти чедип алыр арга көстүп келир болза, мерген кижи аас-кежитиң улуун бодап, хензиг, биче аас-кежиктен ойталазын. 
Русский: Если отказ от маленького счастьица позволяет увидеть большое счастье, пусть мудрый откажется от маленького счастьица, размышляя о большом счастье.
Тувинский: Кезээ шагда кырганнарга сеткилинден хүндүткелдиг кижилерниң дөрт шынары чайгаар өзер: назыны узаар, аас-кежии көвүдей бээр, күчү-күжү, чараш-силии улам өөскүүр. 
Русский: У того, кто почтителен и всегда уважает старых, возрастают четыре качества: жизнь, красота, счастье, сила.
Тувинский: Буга-арык тудугжулары суг бадырар. 
Русский: Строители каналов пускают воду.
Тувинский: Ча адар адыгжылар согун чагырар. 
Русский: Лучники подчиняют себе стрелу.
Тувинский: Бызаңчылар ыяштарны чагырып аар. 
Русский: Плотники подчиняю себе дерево.
Тувинский: Мерген угаанныглар боттарын чагырып аар. 
Русский: Мудрецы подчиняют самих себя.
Тувинский: Угаан-бодалы дүвүрел чок кижилерниң, чугаа-сөзү, кылдыныглары дүвүрел чок. 
Русский: У кого спокойная мысль, и слово спокойно, и действие.
Тувинский: Ындыг дүвүрел чок, хостуг кижилерниң билии тергиин. 
Русский: У такого спокойного и освобожденного - совершенно знание.
Тувинский: Чаагай сеткил-биле долган кижилерже көөрү безин өөрүнчүг. 
Русский: Приятно смотреть на благородных.
Тувинский: Олар-биле чаңгыс черге кады турары – аас-кежик. 
Русский: Быть в их обществе - благо.
Тувинский: Кижи байгы аас-кежиктиг чоруур болзун, мелегейлер аңаа черле көзүлбезин.
Русский: Да будет всегда счастлив человек и не видит людей-глупцов.
Тувинский: Мелегейлер аразында делегейни кезип чоруур чорумалдар дыка-ла үр хилинчектенир. 
Русский: Странствующий в мире в обществе глупцов страдает долгое время.
Тувинский: Мелегейлер-биле кады турумчууру – дайзын-биле чорааны дег хай-халаптыг. 
Русский: Пребывание с глупцами, как с врагом, всегда приносит несчастье.
Тувинский: Мергеннерден адырылбайн кады чорза – аас-кежик, кады төрээн кижизинге душканы дег. 
Русский: А пребывание с мудрыми, - счастье, как встреча с близкими родственниками.
Тувинский: Мерген угаан чедип алган, хөйнү билир, эртемнерни өөренген, хөйнү көрген, шынчы, эки, чаагай сеткилдиг кижи соондан, сылдыс оруун айның часпайн сүрери дег, чыда калбайн эдерер херек. 
Русский: Поэтому, как Луна следует звездным путем, так нужно следовать за мудрым, знающим и многоученым, много перенесшим, благочестивым, благородным, за таким хорошим и умным человеком.
Тувинский: Мерген угаанныг кижи дээрге, хөй-ле чүве чугаалап чоруур кижи эвес. 
Русский: Не потому человек мудр, что много говорит.
Тувинский: Көөр хөөн чок сеткилинден адырылган, дүвүрел чок, коргуушкун чок – ындыг кижини мерген угаанныг кижи дээр. 
Русский: Спокойного, свободного от ненависти, не знающего страха называют «Мудрым».
Тувинский: Эки кижи ырактан-на бедик даглар – Гималай дег чырып чоруур. 
Русский: Благие сияют издалека, как Гималайские горы.
Тувинский: Каржы кижи, дүне аткан согун ышкаш, чанынга-даа тургаш безин, эскербес сен. 
Русский: Злых же и вблизи не видно, как не видно стрел, пущенных ночью.
Тувинский: Чииги-биле кемдеп болур, арай деп-ле туттунуп турар, хөлзеп, сирилээн бодалдарны мерген угаанныг кижи, адыгжының согун шыгаап углаары дег боду углап, башкарып аар. 
Русский: Трепещущую, дрожащую мысль, легко уязвимую и с трудом сдерживаемую, мудрец направляет, как лучник - стрелу.
Тувинский: Бо угаан мооң мурнунда бодунуң күзээни-биле, бодунуң туралааны-биле, тояп, улчуп чораан. 
Русский: Этот ум бродил прежде, блуждая, как ему хочется, как ему нравится, как ему угодно.
Тувинский: Албыстаан чаанны сүрүкчүнүң томаартканы дег, ам мен ону долузу-биле чагырып, тудуп аар мен. 
Русский: Теперь я его полностью сдержу, как погонщик - взбесившегося слона.
Тувинский: Бир эвес бир кижи тулчуушкунга муң кижини муң катап тиилээн болза, өске кижи боду бодун тиилээн болза, бодун тиилээн демги кижи тулчуушкунга эң-не тергиин тиилекчи-дир. 
Русский: Если бы кто-нибудь в битве тысячекратно победил тысячу людей, а другой победил бы себя одного, то именно этот другой - величайший победитель в битве.
Тувинский: Бо делегей согур-ла-дыр. 
Русский: Слеп этот мир.
Тувинский: Ында чүгле эвээш кижи тода көрүп шыдаар иргин. 
Русский: Немногие в нем видят ясно.
Тувинский: Четкизинден хосталгаш, ужуп үнген куштар ышкаш, эвээш кижи өру дээрже чоруй баарлар.
Русский: Подобно птице, освобожденной от сети, лишь немногие попадают на небеса.
Тувинский: О! Бистер дыка-ла аас-кежиктиг чурттап чор бис. 
Русский: О! Мы живем очень счастливо.
Тувинский: Дайынзырактар аразында дайынзырак эвес кижилер; дайынзырак эвес кижилер дайынзырактар аразында чурттап чор бис. 
Русский: Невраждующие среди враждебных; среди враждебных людей живем мы, невраждующие.
Тувинский: Аарыг кижилер аразында кадык кижилер; кадык кижилер аарыг кижилер аразында чурттап чор бис..
Русский: Небольные среди больных; среди больных людей живем мы, небольные
Тувинский: Тиилелге көөр хөөн чок сеткилдерни тывылдырар. 
Русский: Победа порождает ненависть.
Тувинский: Тиилеттирген качыгдалда чурттап чоруур. 
Русский: Побежденный живет в печали.
Тувинский: Тиилелгеден, буураашкындан ойталап каан дүвүрел чок кижи аас-кежиктиг чурттап чоруур. 
Русский: В счастье живет спокойный, отказавшийся от победы и поражения.
Тувинский: О! Бисте чүү-даа чок-даа болза, дыка аас-кежиктиг чурттап чор бис. 
Русский: О! Мы живем очень счастливо, хотя у нас ничего нет.
Тувинский: Херелденген дээр-деңгер дег, сеткиливис өөрүшкүзү биске чем боор. 
Русский: Мы будем питаться радостью, как сияющие боги.
Тувинский: Сылдыстар дег, дең чырыы азы чиргилчин дег, дамды шалың, булуттар дег азы көвүк дег, дүжээн дүш дег, чаңныктыгда кызаңнааш дег, азып турар угаанга көстүр хоозун чүүл дег чылдагаанныг бүгү чүүлдү мен шак ынчаар көөр мен. 
Русский: Буду все обусловленное воспринимать как звезды, светильник или мираж, каплю росы или облако, пену, как сновидение, молнии блеск или иллюзию галлюцинаций
Тувинский: Чүге Дхарма Өөредигни эм-биле дөмейлеп турарыл? 
Русский: Почему Учение Дхарма сравнивается с лекарством?
Тувинский: Чүге ону көрүнчук-биле дөмейлеп турарыл? 
Русский: Почему оно сравнивается с зеркалом?
Тувинский: Чүге өске кижиниң четпес талазын кижилер чииги-биле көөрүп каарыл, а бодунуң четпезин көөрү бергел, чүү деп бодаар силер? 
Русский: Как вы думаете, почему чужие недостатки увидеть легко, а свои трудно?
Тувинский: Бо дугайында чүү деп үлегер домактар билир сен? 
Русский: Какие пословицы ты знаешь об этом?
Тувинский: Номчаанывыс сөзүглелдерден бо шүлүкту тайылбырлап болур чижектерден тып көрүңер: 
Русский: Найди примеры из прочитанных текстов, объясняющие этот стих.
Тувинский: Өөредиг дугайында бижээн кезекте шүлүктерниң утказын канчаар билип тур силер? 
Русский: Объясните, как вы понимаете смысл стихов, приведенных в разделе «Учение».
Тувинский: Аңаа чижек кылдыр бо азы өске-даа номнардан, амыдыралдан чижектерден чугаалаңар. 
Русский: Для примера можете привести примеры из этой книги, из других книг, из жизни.
Тувинский: I кезекке (1, 2, 3, 4 сөзүглелдерге) даянгаш, шажын Өөредии кижилерниң амыдыралынга кандыг ужур-дузаны чедирип турар деп бодаар силер, чугаалаңар.
Русский: По I части (текстам 1, 2, 3, 4) объясни, какое значение может иметь духовное Учение для человеческой жизни,
Тувинский: Шажын Өөредииниң практиказын буддизмде канчаар тайылбырлап турарыл?
Русский: Как понимается практика духовного Учения в буддизме?
Тувинский: Кижиниң бодалы кандыг ужур-уткалыг-дыр? 
Русский: Какое значение имеет человеческая мысль?
Тувинский: Болуп турар болуушкуннарга ол кандыг салдарны чедирип турарыл? 
Русский: Как она влияет на происходящие события?
Тувинский: Бодуңарның харыыңарга дүгжүп турар сөзүглелдерни тып көрүңер. 
Русский: Найдите подходящие тексты, чтобы проиллюстрировать свой ответ.
Тувинский: Буддисчи сөзүглелдерде аас-кежик болгаш аас-кежик чок чүүл дугайында чүнү чугаалап турарыл? 
Русский: Что говорится в буддийских текстах о счастье и несчастье?
Тувинский: Ооң дугайында чүү деп бодап тур силер? 
Русский: Что вы об этом думаете?
Тувинский: Мага-бот, чугаа-домак болгаш угаан-бодалдың мөзү чок кылдыныгларын буддизм өөредиинде харылзаалыг кылдыр көрүп турар бе, чүү деп бодаар силер? 
Русский: Как вы думаете, связаны ли в буддийском Учении недобродетели тела, речи и ума как-то друг с другом?
Тувинский: Оларның ниити чылдагааннары бар бе? 
Русский: Есть ли у них общие причины?
Тувинский: Харыылап тургаш, «Өөредиг» деп кезекте сөзүглелдерден чижек кылдыр көргүзүңер. 
Русский: При ответе приведите примеры из разных текстов Раздела «Учение».
Тувинский: «Өөредигниң» III эгезинге (14–25сөзүглелдерге) кандыг ат берип болур силер?
Русский: Как бы вы могли назвать III часть Раздела « Учение» (стихи 14-25)?
Тувинский: Үшкү эгеде мелегейлерни көргүскен сөстерни ушта бижиңер. 
Русский: Выпиши из III части слова, относящиеся к глупцам.
Тувинский: Кандыг улустарны мелегей азы «чаш төл» (ам-даа чаш угаанныг) дээн-дир? 
Русский: Какие люди считаются глупцами, или «людьми-детьми» (людьми с инфантильным умом) в буддизме?
Тувинский: Сөзүглелдерде көргүстүнген мелегейлер биле амгы шагның улузунуң мелегей деп адап турары кижилер бот-боттарынга дөмейлежип турар-дыр бе? 
Русский: С совпадает ли это представление о глупцах в текстах с тем представлением, которое распространено у современных людей?
Тувинский: IV эгеде буянныг болгаш каржы ажыл-херек дугайында эң-не кол чүнү чугаалап турарыл?
Русский: Что самое главное говорится о добре и зле в стихах IV части?
Тувинский: V эгеден мерген угаанныг кижилерни көргүскен сөстерни ушта бижиңер.
Русский: Из V части выпиши слова, описывающие мудрых.
Тувинский: Буддизмде кандыг кижини мерген угаанныг деп турар-дыр? 
Русский: Кто считается в буддизме мудрым человеком?
Тувинский: Буддизмде мерген угаанныглар биле сээң билириң мерген угаанныг деп адап турары, азы сээң мерген угаанныг деп санап турарың кижилер бот-боттарынга дөмейлежип турар-дыр бе? 
Русский: Совпадает ли буддийское представление о мудрых людях с известными тебе представлениями о мудрецах и с твоим собственным?
Тувинский: Мерген угаанныглар кандыг тиилелгени чедип алыр-дыр? 
Русский: Каких побед достигают мудрые?
Тувинский: Ол дээш кандыг бергелерни эртип, чүү чүведен ойталаарынга белен-дир? 
Русский: На какие жертвы и трудности при этом они идут?
Тувинский: Буддизмде ёзулуг маадырлыг чорук деп чүнү санап турар-дыр? 
Русский: Как трактуется в буддизме подлинный героизм?
Тувинский: Харыыңарны V болгаш өске-даа эгелерде шүлүктер-биле бадыткаңар. 
Русский: Приведи в своем ответе стихи из V части и из других частей.
Тувинский: VI эгеде шүлүктерден буддизмде дээди аас-кежикти көргүскен сөстерни ушта бижиңер. 
Русский: Из стихов VI-й части выпиши, пожалуйста, слова, соответствующие буддийскому пониманию высшего счастья.
Тувинский: Кээргел сеткилди болгаш ынакшылды сайзырадырының дугайында 
Русский: О развитии сострадания и любви
Тувинский: Буддизмде ынакшылды – өскелерге үргүлчү экини күзээн, оларның аас-кежии дээш сагыш човаан сеткилди эң-не чугула ужур-уткалыг сеткил кылдыр көрүп турар. 
Русский: Очень важное значение придается в буддизме любви - способности человека относиться к другим с благожелательностью, заботой об их счастье.
Тувинский: Ынакшыл буддизмниң Махаяна (Улуг хөлге) чаңчылында эң-не бедик үнелиг сеткил, Тхеварада чаңчылында база ол эң-не чугула буянныг сеткил бооп турар. 
Русский: Любовь - это главная ценность буддийской традиции Махаяны («Великой колесницы»), но также это и важнейшая добродетель буддийской традиции Тхеравады.
Тувинский: Ынчангаш буддизниң кандыг-даа чаңнылдарын эдерген кижилер сеткилинге ынакшылды сайзырадыр медитация-быжыглалды кылып турар. 
Русский: Во всех буддийских традициях буддисты в своих медитациях развивают любовь.
Тувинский: Бо быжыглал дугайында Тхерадвада чаңчылының үндезин ному Метта Суттада болгаш Махаяна чаңчылының сурукчузу төвүт Башкы Цонкапа Ламаның ажылдарында тайылбырлап бижээн. 
Русский: Этой практике посвящен и текст Метта Сутты из Канона традиции Тхеравады, и высказывания тибетского Учителя Ламы Цонкапы в традиции Махаяны.
Тувинский: Ынакшыл-буянныг ачы-дуза кылырының дугайында Будданың Сөзү 
Русский: Слово Будды о Любви-Милосердии
Тувинский: Дуза кадып билир, сагыштың амыр-дыжынче соруп орар кижи мынчаар кылыр ужурлуг:
Русский: Вот как следует делать тому, кто искусен во благе и ведает путь к Покою:
Тувинский: Дорт чаңныг, кылып билбези чок, ажык, чымчак сөстүг, биче сеткилдиг, томаанныг, алдар-макталга тура чок, холуургак сеткил чок, бар чүвезинге таарзынып чоруур, хүлээлгелер-биле хүлүттүнмээн, ажыл-ижинге эптиг аргалыг, тайбың чаңныг, дүвүрел чок, мерген болгаш тывынгыр угаанныг, бодунуң-на бойдузундан негелде чок, чоргаар эвес кижи болур ужурлуг.
Русский: Пусть будет прямым и умелым, открытым и мягкоречивым, скромным и нетщеславным, непритязательным, всем довольным, обязанностями не отягченным и экономным в делах, миролюбивым, спокойным, мудрым и изощренным и по своей природе нетребовательным и негордым.
Тувинский: Мерген угаанныг кижи ону чемелептер хире хензиг-даа чүве кылбазын. 
Русский: Пусть не делает даже наимельчайшего дела, из-за которого позже Мудрый его укорит.
Тувинский: Дараазында күзээшкин кезээ шагда ооң соруу бооп чорзун: 
Русский: И да будет его устремлением следующее пожеланье:
Тувинский: Бүгү-ле амылыг амытаннар сагыш ханып, тайбың, хай-халаптан ырак чорзун! 
Русский: Пусть бы смогли все живые пребывать в довольстве, покое, быть в безопасности!
Тувинский: Бүгү-ле амылыглар кезээде ынчаар чурттап чорзун! 
Русский: Пусть бы смогли так жить все существа!
Тувинский: Шыырак, кошкак – ылгал чокка дөгерези, күчү-күштүг дээдилер, ортумактар, бичии, чавыс, көстүр, көзүлбес ырак, чоок-даа, төрүттүнүп чурттай берген, төрүмелди манап турар амытаннар – чаңгызы-даа чыда калбайн шупту тайбың, амыр чорзун! 
Русский: Сильны они или слабы, - никто пусть не будет упущен, великие и могучие, средние, малые, низкие, зримые и незримые, те, кто близки и далеки, рожденные и такие, кто ожидает рожденья, пусть пребудут в покое всяческие существа!
Тувинский: Бот-боттарын мегелешпейн, кым кандыг-даа болур болза, бот-боттарын куду көрбес болзун. 
Русский: Пусть не обманывает друг друга никто - и не презирает, в каком бы из состояний ни было существо.
Тувинский: Кылыктангаш азы кара сагыштап өскезинге кым-даа хора чедирерин күзевезин! 
Русский: Пусть никто из-за гнева или же по злой воле другому вредить не захочет».
Тувинский: Чаңгыс төлдүң амы-тынын бодунуундан артык камнаар ие кижи кандыг ийик, шак-ла ынчаар кижи база изиг чүрек ханызындан өскелер дээш сагыш човап, дириглерниң дөгерезин карактап чорзун. 
Русский: И так же, как делает мать, когда ценой своей жизни она бережет жизнь ребенка, единственного дитяти, - так действует пусть человек; с сердечностью безграничной пусть всех существ опекает.
Тувинский: Кызыгаар чок октаргайже ынакшылын өргүп чорзун. 
Русский: Любовь свою излучает на весь бесконечный мир.
Тувинский: Өрү шыпшык бедиктиве – дээрге чедир, куду база, черниң ханы тамызынче, кызыгаар чок делегейниң ындындыва ынакшылдын тарадыпсын. 
Русский: Пусть ввысь любовь распространяет - до неба и вниз - в глубины, вовне - без границ и пределов.
Тувинский: Кара сагыш, каржы күзелдерден адырылзын. 
Русский: Пусть станет свободен от зла, а также от злобных желаний.
Тувинский: Кылаштап-даа, туруп-даа алгаш, олуруп-даа, чыдып-даа алгаш, удумзурап, шагзыравайн, мында чагаан суртаалдарны үргүлчү-ле угаанынга тудуп чорзун. 
Русский: Пусть, ходит он или стоит, сидит иль лежит, - пусть не дремлет и вялости не поддается, поддерживает памятование о том, о чем сказано здесь.
Тувинский: Шак-ла мындыг быжыглалга доктаар болза, сөглээни дег – дээди туруш бо болур. 
Русский: И это, как говорится, - есть высшее пребывание.
Тувинский: Минниишкиннер хандыкшылындан хосталган, арыг чүректиг, тода долу билиишкинниг, хоозун сөсте быжыглап каан үзелдерден халбактанмас – ындыг кижи очалаңга катап база төрүттүнмес. 
Русский: Вот так, не держась за взгляды, фиксированные в словах, такой человек, чистый сердцем, имеющий ясность прозренья, свободный от чувственных вожделений, уже не родится в миру.
Тувинский: Чже Цонкапаның «Оттуушкунче оруктун чадаларынга улуг удуртулга» деп номундан 
Русский: Из книги Чже Цонкапы «Большое руководство к этапам пути Пробуждения»
Тувинский: Кижиниң ат-алдары болгаш күжү ооң өске кижилер дээш сагыш човаашкынны-биле хемчээттинер. 
Русский: Слава и сила человека измеряются тем, сколько заботы о других он способен принять на себя.
Тувинский: Чүгле бодунуң чыргал-дыжы дээш сагыш човаашкын дириг амытаннарда безин бар болгай. 
Русский: Ведь забота лишь о своем благе свойственна и животным.
Тувинский: Ынчангаш дээдилерниң ылгавыр шинчизи – чүгле өскелерниң ажыы, чаагай чоруу дээш кызып чорууру. 
Русский: Поэтому характерная черта великих - радение исключительно о пользе и благе других.
Тувинский: «Өөреникчиге кыйгы бижикте» мынча дээн: 
Русский: В «Послании к ученику» говорится:
Тувинский: Дээрде чуузалыг халдып чоруур ачылыг Хүннүң долгандыр делегейни чырыдып чорууру дег, бүгү бойдусту чүктеп алган Черниң ону чүък деп санавазы дег, чаңгыс бодунуң ажыын, чаагай чоруун сүрбейн чоруур дээдилерниң бойдузу база ындыг. 
Русский: Как великое Солнце, в колеснице катящее в небе, все кругом освещает, как Земля держит мир на себе, не считая это за груз, такова же природа великих, о своем не пекущихся благе.
Тувинский: Олар чүгле өскелерниң ажыы, аас-кежии деп сагыжы дүвүреп чоруурлар болгай. 
Русский: Ведь они озабочены только пользой и счастьем существ».
Тувинский: Хилинчектенип чоруур амытаннарны көргеш, оларның ажыы, чаагай чоруу дээш кызып, шырбайып чоруурларны Кижи болгаш мерген угаанныг деп адаар. 
Русский: Тот зовется Человеком и мудрецом, кто, видя измучившихся существ, усердствует для их блага.
Тувинский: Ынчангаш боттуң болгаш өскелерниң аас-кежииниң үнер дөзү, кандыг-даа човулаңдан сегидер эм, мергеннерниң эдерип чоруур өндүр Оруу – бүгү амылыг-амытаннарга баран болуру. 
Русский: Поэтому великий Путь, которым идут все мудрые, этот источник всех благ для себя и других, это лекарство от всякого упадка, - состоит в служении всем существам.
Тувинский: Эргим киживис човулаңга таваржырга, бистиң аңаа ынакшылывыс кайы хире күштүгүл, ооң хилинчек-човулаңы база биске ол хире аар-берге болур. 
Русский: Когда человек дорог, - насколько мы его любим, настолько и нестерпимы для нас его страдания.
Тувинский: Бир кижиге ынакшылывыс эвээш болза, ооң хилинчээ биске шоолуг аашкылыг эвес болур. 
Русский: Если любовь к какому-то человеку мала, стерпеть его страдания нетрудно.
Тувинский: Кым-бир кижиге ынакшылывыс дендии күштүг болза, ооң хензиг-даа хилинчек-човулаңын шыдажыры биске дыка берге болур. 
Русский: В если мы кого очень любим, тогда даже ничтожные его страдания становятся для нас невыносимы.
Тувинский: Хилинчектенген дайзынывысты көргеш, кээргеп, «хилинчээнден адырылзын» деп бодаарының орнунга, бүдүү амыраан-даа ышкаш: «Ам-даа хилинчектензин, кажан-даа човулаңдан адырылбазын!» – деп, бодал тыптып кээр. 
Русский: Когда видим страдающего врага, не только не возникает желание, чтобы он избавился от страдания, а, напротив, приходит неприязненная мысль: «Пусть еще больше страдает, пусть не избавляется от страдания!»
Тувинский: Ындыг болганда, бүгү-ле амылыг амытаннарга чоок, эргим чылыг сеткилди тывылдырар дизе, оларны бодунуң кады-төрээни кылдыр көөрү чугула. 
Русский: Раз так обстоит дело, важно на всех существ смотреть как на родных, чтобы вызвать чувство дружелюбия к ним.
Тувинский: Кижиниң эң чоок төрээн кижизи – авазы, ынчангаш бүгү амылыг амытаннарны авазы-биле бир дөмей көөрү чугула. 
Русский: Ближайший родной человек - это мать, поэтому важно смотреть на существ как на своих матерей.
Тувинский: Төрүмелдер, өлүмнерниң төнчү чок дээрбээнде бистиң төрүттүнүп чорбаанывыс черлер чок, ававыс, чоок киживис чорбаан амытан чок. 
Русский: В круговороте вереницы рождений и смертей нет мест, где бы мы не перерождались, и нет существ, которые не бывали нашими матерями и близкими.
Тувинский: Бодап көрүңер даан, очалаңның далайында дужуп чоруур аваларывыс – амылыг амытаннар ниитинии-даа, боду хуузунда тускай-даа хилинчекти эдилеп чоруур. 
Русский: Подумайте, как матери-существа, тонущие в океане сансары испытывают всеобщие и отдельные особенные страдания.
Тувинский: Ол дугайын үр бодаар болза, сеткилге энерел-кээргел болгаш ынакшыл оттуп келир. 
Русский: Если об этом размышлять долго, зарождаются любовь и сострадание.
Тувинский: Хүн бүрүнүң ажылынга база энерел-кээргел турар ужурлуг: үргүлчү-ле бүгү-ле амылыг амытаннарга хамаарыштыр. 
Русский: Сострадание должно присутствовать и во всех повседневных делах; все время и в отношении всех живых существ.
Тувинский: Бүгү-ле амылыг амытаннарга хамаарыштыр, ие кижиниң хилинчектенген төлүнге улуг энерел-кээргели дег күштүг энерел сеткил ала-чайгаар тыптып турар апаарга, дээди кээргел сеткилдиң шинчизи долузу-биле бар деп болур. 
Русский: И когда возникает естественное сострадание ко всем существам, такое же сильное, как сострадание матери к ее бесценному страдающему малышу, - тогда признаки великого сострадания есть во всей полноте.
Тувинский: Сеткилге улуг ынакшылдың деңнели база ол хире турар ужурлуг. 
Русский: Такова же и нужная степень зарождения великой любви.
Тувинский: «Бүгү амылыг амытаннарга амыр-дышты, аас-кежикти чедип алырынга дузалажыйн!» – деп шиитпирни хүлээп алырынга белеткеп каар ынакшыл болгаш кээргел сеткилди сайзырадып алыры чугула. 
Русский: Необходимо зародить такие любовь и сострадание, которые способны привести к решению: «Я помогу существам обрести благо и счастье!»
Тувинский: Ол шиитпир чүгле медитация-быжыглал үезинде эвес, кезээде сеткилиңерге чоруурун чедип алыры чугула. 
Русский: И это решение не должно существовать лишь во время медитаций, очень важно держаться его постоянно.
Тувинский: Буддизмде ынакшылды канчаар билип турарын канчаар тайылбырлаар силер? 
Русский: Как ты можешь описать понимание любви в буддизме?
Тувинский: Бо сөзүглелден алгаш көөрге, ынакшыл сеткил-сагыш хайныгыышкыны болур бе азы сорулга, үзел-көрүш, чүткүл болур бе? 
Русский: Судя по данному тексту, относится ли любовь к сфере чувств, эмоций или к сфере помыслов, устремлений, мотивации?
Тувинский: Буддизмниң идеалы-биле алырга, ынакшыл кымнарны хаара тудар ужурлугул? 
Русский: На кого должна распространяться любовь, согласно буддийским идеалам?
Тувинский: Өскелерге ачы-буян чедирери – чүге дээди кижилерниң шинчизи деп сөзүглелде чугаалап турарыл? 
Русский: Почему служение другим названо в буддизме характерной чертой великих?
Тувинский: Кижи болгаш Мерген угаанныгны кандыг шынарларлыг болур деп айытканыл, чүге? 
Русский: Как характеризуется Мудрец и Человек и почему?
Тувинский: Өске кижилерге авазынга дег хамаарылганы сайзырадып ап болур бе? 
Русский: Возможно ли развить отношение к другим людям, подобное отношению к матери?
Тувинский: Эртине чыыш Шуулган дээрге-ле эң-не дээди аргаларны – Өөредигни амыдырал-чуртталгада боттандырган карачал чон азы сагыл хүлээп алган тоюннар-дыр. 
Русский: Драгоценное сообщество, Община, - это те люди, миряне или монахи, которые в своей душе уже осуществили названные наилучшие методы (Учение).
Тувинский: Олар – сагыш-сеткилдиң Хоргаадалын айтып бээр өңнүктер-дир, сагыш човап, холун сунар дузалакчыларга олар дөмей. 
Русский: Они - те друзья, что помогают найти духовное Прибежище, и подобны заботливым опекунам.
Тувинский: Ыдык Шуулган 
Русский: Святая Сангха
Тувинский: Будда Бурганның Улуг дышче чорутканының соонда ооң өөреникчилери болгаш сурукчуларының ниитилели ооң Өөредиин – Дхарманы тудуп, уламчылап артып калганнар. 
Русский: После ухода Пробужденного из жизни поддерживать и продолжать его Учение - Дхарму осталось сообщество учеников и последователей Будды.
Тувинский: Бурунгу индий дыл санскритте ол ниитилелди азы Шуулганны Сангха дээр. 
Русский: На древнеиндийском языке санскрите это сообщество, или Община, называлось Сангха.
Тувинский: Будданың чорупканының соонда каш айлар эрткенде, ооң беш чүс өөреникчизи чыглып келгеннер. 
Русский: Через несколько месяцев после ухода Будды собрались 500 его учеников.
Тувинский: Олар Будданың Сөстерин, ооң өөреникчилериниң дыңнап сактып алган төөгүлерин чыыр деп дугурушканнар. 
Русский: Они договорились выяснить все, что было сказано Учителем и что запомнили разные ученики.
Тувинский: Ол хуралды ооң соонда «Бир дугаар буддист Хурал» деп адай берген. 
Русский: Это собрание потом стали называть «Первый буддийский собор».
Тувинский: Ол Хуралга өөреникчи бүрүзү өөрүнге «Мынчаар дыңнаан мен. Бир катап…» – дээш, чугаалап турган. 
Русский: На Первом буддийском соборе каждый из учеников Пробужденного рассказал другим: «Так я слышал. Однажды...»
Тувинский: Будда дириг турда, ооң сөстерин өөреникчилер бирден бирээ чокка сактып ап чорааннар. 
Русский: При жизни Будды они запоминали все-все, сказанное им.
Тувинский: Кым кандыг өөредигни сактып алгаш, угаанынга шыгжап чоруурун безин аразында хуваажып алган турганнар. 
Русский: И даже распределили специально: кто какие учения должен запоминать и хранить в своей памяти.
Тувинский: Чижелээрге, чамдыызы тоюннарның сагылга-чурумунуң дүрүмнерин, ийигилери – медитация-быжыглал дугайында өөредиглерни, үшкүлери – мерген угаан дугайында өөредиглерин сактып алганнар. 
Русский: Так, например, одни хранили в памяти учения о правилах поведения для монахов, другие - учения о медитации, третьи - учения о мудрости.
Тувинский: Будда Бурганның өөреникчилериниң аразында кандыг-даа кижилер чораан: бай-ядыы-даа, эр-херээжен-даа, улуг, бичии, кырган-даа. 
Русский: Ученики же у Пробужденного были самые разные: и богатые, и бедные, и мужчины, и женщины, и дети, и взрослые, и старики.
Тувинский: Ынчангаш Будда Шакьямуни аңгы-аңгы улус бүрүзүнге аңгы-аңгы аргаларны, сүмелерни тып шыдаар чораан. 
Русский: И у Будды Шакьямуни для разных людей нашлись разные советы и разные методы.
Тувинский: Будданың чамдык өөреникчилери тоюннар апарган. 
Русский: Одни из учеников Будды стали монахами.
Тувинский: Эр-херээжен тоюннар өг-бүлезин, ооң дүвүрелдерин, өөрүшкүзүн каапкаш, өскелерниң өргүл кылдыр берген чемин чип, амыдыралының сорулгазын чүгле шажын боттандырарынче угландырып чорааннар. 
Русский: Монахи и монахини посвятили свою жизнь только религиозным занятиям, оставили дом, семейные заботы и радости, стали жить, питаясь той только едой, которую им подавали из милости другие люди.
Тувинский: Тоюннар карачал бөдүүн сорулгалардан ойталаанының демдээ кылдыр бажын дөңгүрертип кааптар чораан. 
Русский: Монахи и монахини обривали голову в знак отказа от заботы о мирских, то есть обыденных целях:
Тувинский: Өскелерниң сонуургалын, чедиишкинни чаалап алыры, бай-шыдалды, ат-алдарны чедип алыры. 
Русский: Добиваться симпатии других, успехов, богатства и славы,
Тувинский: Хеп орнунга кижилерниң октапканы азы бергени кескинди пөстерни кожуп даарааш, мага-бодун ораанып алыр чорааннар.
Русский: Носили очень скромную одежду, представляющую из себя куски выброшенной или отданной людьми простой ткани, оборачиваемые вокруг тела.
Тувинский: Кескинди пөстен бүткен хеви, ажык идиктери, чемин дилеп алыр аяандан өске өнчү оларда чок турган. 
Русский: Кроме одной монашеской одежды, сандалий и чаши для сбора подаяния они ничего не имели.
Тувинский: Олар үезиниң хөй кезиин медитация-быжыглал кылып, Будданың Өөредиин шиңгээдип, тейлеп, өскелерге Өөредигни дамчыдып, ону амыдыралынга боттандырарынга дузалажып чорааннар. 
Русский: Большую часть времени они проводили в медитациях, изучении Учения Будды, молитвах и помогали людям изучать Учение и практиковать его в своей жизни.
Тувинский: Өске өөреникчилери тоюннар эвес, анаа кижилер аразынга өг-бүлелиг, бажың-балгаттыг чурттап чорааннар, ынчангаш оларны карачалдар дээр. 
Русский: Другие ученики следовали Учению Пробужденного, не оставляя дома, семьи, - в мире обычных людей, поэтому их прозвали мирянами.
Тувинский: Олар тускай хеп кетпес азы кандыг-бир ылгавырылыг демдек азынмас чорааннар. 
Русский: Они обычно не носили никакой специальной одежды или других особенных знаков.
Тувинский: Ынчалза-даа олар Будданың Өөредин эдерерин кызып, аас-кежикти, тайбыңны чедип алыр дээш угаанын, сагыш-сеткилин арыглап, сайзырадып чорааннар. 
Русский: Но они старались жить так, как учил Пробужденный, очищать и развивать свой ум и сердце для достижения покоя и счастья.
Тувинский: Ыдыктыг деп адаары деңнелди четкен, боду-ла Өөредигниң дириг үлегер-чижээ апарган тоюн азы карачал өөреникчилерни буддизмде ёзулуг Сангха деп адап турар, ындыг ыдыктыг деңнел четкен чаңгыс кижини безин Сангха деп санап турар. 
Русский: Те из учеников Будды и его последователей - монахов или мирян, которые достигли состояния, называемого святостью, и стали сами как бы живым образцом Учения, называются в буддизме истинной Общиной, Сангхой, и такой Общиной считается даже один святой человек.
Тувинский: Ынчалза-даа ындыг ыдыктыг кижилер кончуг ховар. 
Русский: Однако святые люди крайне редки.
Тувинский: Ынчангаш ындыг ыдыктыг эвес, а долу сагылдарлыг дөрт тоюн чыглып кээрге, ону база Сангха деп санаар, ынчалза-даа ону демдек Сангха дээр. 
Русский: Поэтому обычные - не святые монахи, когда их собирается не меньше четырех, считаются в буддизме Общиной, но называются символической Общиной.
Тувинский: Буддисчи Сангха, Шуулган деп чүүл бо болур. 
Русский: Вот что такое буддийская Сангха, Община.
Тувинский: Буддизмниң номнарында бижип турары-биле алырга, Будданың Өөредииниң хүртүзү чоорту чаа-чаа чурттарга долганып, делегейге тарап чорупкан. 
Русский: Постепенно, как пишется в буддийских книгах, Колесо Учения Будды катилось по миру, проникая во все новые и новые страны.
Тувинский: Баштай Индия-биле кожа чыдар мурнуу чүк чурттарынга Өөредиг нептерээн. 
Русский: Сначала оно распространилось на юг, в соседние с Индией земли.
Тувинский: Ынчангаш мурнуу чүк чаңчылы Тхевараданы «эртеги» дээр. 
Русский: Поэтому южная традиция - Тхеравада, называется ранней.
Тувинский: Бистиң эра чоокшулаанда Махаянаның – Улуг чаңчылдың номнар чыындызы тургустунуп эгелээн. 
Русский: Перед началом нашей эры складывался состав текстов Великой традиции - Махаяны.
Тувинский: Бистиң эраның баштайгы чүс чылдарындан эгелеп Өөредигниң хүртүзү соңгу чүкте чурттарга долганып эгелээн. 
Русский: Начиная с первых веков Колесо Учения Будды покатилось на север.
Тувинский: Ол чаңчылды соңгу чүктүң азы соңгу чаңчыл дээр. 
Русский: Эта традиция стала называться северной или поздней.
Тувинский: Өөредигниң хүртүзү каяа-даа долганып эгелээрге, ол чуртка Өөредигни амыдыралынга боттандырып эгелээр улус тыптып кээр болган. 
Русский: Везде, куда бы ни прикатывалось Колесо Учения, появлялись люди, воплощавшие Учение в свою жизнь.
Тувинский: Ийи муң беш чүс ажыг чылдар дургузунда аңгы-аңгы чурттарга Будданың шылгараңгай өөреникчилериниң болгаш сурукчуларының дугайында төөгүлер – өөредиг, шажынчы маадырлыг чоруктар, кайгамчыктыг шиди күштер-биле долган чугаалар тывылган. 
Русский: О выдающихся учениках и последователях Будды, появившихся в разных землях за два с половиной тысячелетия, остались рассказы - истории жизней, заполненных учением, духовными подвигами и чудесами.
Тувинский: «Мерген угаан болгаш мелегей угаан дугайында судур» деп номдан
Русский: По книге: «Сутра о мудрости и глупости»
Тувинский: Бир катап Будда Шравастиге Анантхапиндаданың сөңнээни Джеватана садынга турган. 
Русский: Однажды Победоносный Будда пребывал в Шравасти, в саду Джетавана, который преподнес ему Анантхапиндада.
Тувинский: Ол-ла үеде ол чуртка Упагупта деп бадарчы брахман чоруп турган. 
Русский: В то время в той стране был бродячий брахман по имени Упагупта,
Тувинский: Ол чырык угаанныг, эртемниг, эрткен, амгы, келир үени өттүр көөр кижи турган. 
Русский: Он обладал большими знаниями и светлым умом, и также он понимал события прошлого, будущего и настоящего времени.
Тувинский: Бир катап Будда хөй санныг өөреникчилеринге мынча дээн: 
Русский: Как-то Победоносный сказал своим многочисленным ученикам:
Тувинский: Нирванаже чорупканым соомда, чүс чыл эрткенде бо брахман тоюн сагыл хүлээнип, алды хуулгаазынныг күштү чедип, хөй амылыг амытанга ачы-буянны көргүзер. 
Русский: Через сто лет после моего ухода в Нирвану этот брахман вступит в монашество, овладеет шестью сверхъестественными способностями и принесет благо множеству живых существ.
Тувинский: Тиилекчи Улуг Дышче чоруй баарга, хамык ыдык судурлар шыгжаан саваның кадагалакчызы Будданың эң чоок өөреникчизи Ананда болган. 
Русский: После ухода Победоносного в Нирвану Ананда, ближайший ученик Будды, стал хранителем сосуда всех священных сутр.
Тувинский: Ананда мага-бодун шуут каар деп баргаш, өөреникчизи Яшекага мындыг чагыг берген: 
Русский: Когда же Ананда полностью покидал свое тело, он отдал такое распоряжение своему ученику Яшеке:
Тувинский: Мен чоруурум ол-дур. 
Русский: Я ухожу.
Тувинский: Сеңээ бо судурларны кадагалаар кылдыр дамчыдып тур мен. 
Русский: И передаю тебе на храенение сутры.
Тувинский: Оларны эки кадагала! 
Русский: Храни их крепко!
Тувинский: Варанаси чуртта Гупта деп кижи Упагупта деп оолдуг болур. 
Русский: В стране Варанаси у домохозяина Гупты будет сын по имени Упагупта.
Тувинский: Ол оолду дилеп алгаш, аңаа тоюн сагылдарын хүлээдир сен. 
Русский: Ты выпроси его и прими в монашество.
Тувинский: Улуг дышче бодуң чоруп тура, ыдык Өөредигни аңаа кадагалаар кылдыр дамчыдып бээр сен. 
Русский: Когда же ты уйдешь, то святое Учение вручи ему.
Тувинский: Ананданың чораан соонда, Яшека ыдыктыг Өөредигни шыгжап, амылыгларга хөй ачы-буянын көргүскен. 
Русский: После кончины Ананды Яшека хранил святое Учение и сотворил много блага живым существам этого мира.
Тувинский: Оон ол Варанаси хоорайга кээп, ол черниң өг-ээлери-биле эп-найырал тудуп, чоорту Гуптаның өг-бүлезинге чоокшулап, өңнүктежип алган. 
Русский: Затем он пришел в город Варанаси и, установив дружеские отношения с местными домохозяевами, постепенно приблизился к семье Гупты и завязал с ней дружбу.
Тувинский: Гупта оолдуг болган, оол ам-даа быжыкпаан, чаш турда, Яшека оолду тоюн кылдыр бээрин дилээн. 
Русский: У Гупты родился сын, и когда он был еще маленьким и неокрепшим ребенком, Яшека попросил отдать его в монашество.
Тувинский: Ынчалза-даа Гупта мынчаар харыылаан:
Русский: Но Гупта сказал на это:
Тувинский: Ынчаар кылыры болдунмас болгай аан. 
Русский: Так не получится сделать.
Тувинский: Мээң чаңгыс оглум адазының аймаан кадагалаар кижи болур. 
Русский: Мой единственный сын будет хранителем рода.
Тувинский: Ам бир оол төрүттүнүп келир болза, бээр мен. 
Русский: Вот если родится еще один ребенок, тогда отдам.
Тувинский: Элээн үе эрткенде Гупта база бир оолдуг болган, ону Нандагупта де адап каан. 
Русский: Через некоторое время родился еще ребенок, которого назвали Нандангупта.
Тувинский: Яшека база катап өг ээзинге келгеш, оолду бээрин дилээн. 
Русский: Яшека снова пришел к этому домохозяину и попросил ребенка.
Тувинский: Ынчалза-даа өг эззи чугаалаан: 
Русский: Но хозяин сказал:
Тувинский: Улуг оглум чорук чоруп ажыл кылыр, бичии оглум өг-бүлениң иштики ажыл-херээн кылыр. 
Русский: Старший сын должен заниматься внешними делами семьи, а младший - ее внутренними делами.
Тувинский: Ынчан шупту чүве аай-баштыг болур. 
Русский: Тогда все будет в порядке.
Тувинский: Оглумну сеңээ берип шыдавас мен. 
Русский: Поэтому не могу тебе его отдать.
Тувинский: Ам бир оол төрүттүнүп келир болза, ону албан сеңээ бээр мен. 
Русский: Вот если появится еще один ребенок, то его отдам непременно.
Тувинский: Якеша үш мерген угаанныг болгаш аңгы-аңгы амылыг амытаннарның шынар-шинчизин билир ыдыктыг кижи чораан. 
Русский: Яшека был святым и владел тремя мудростями и знанием всех свойств, которыми обладает то или иное существо.
Тувинский: Ынчангаш Гуптаның ийи оглунуң шинчи-шынарындан тоюн болур үүле-салым оларда чогун көргеш, чөпшээрешкен. 
Русский: Поэтому, рассмотрев свойства двух сыновей Гупты и найдя, что их судьба - не в монашестве, он не стал настаивать.
Тувинский: Ооң соонда Гупта үш дугаар оолдуг болган, оол кайгамчыктыг чараш кижи болган. 
Русский: Затем у Гупты родился третий сын, мальчик прекрасного облика.
Тувинский: Якеша база катап ооң бажыңынга келгеш, ооң оглун дилээн. 
Русский: Яшека опять пришел к домохозяину Гупте и попросил у него сына.
Тувинский: Оглум ам-даа бичии-дир. 
Русский: Ребенок еще очень мал.
Тувинский: Ынчангаш сеңээ шавылап шыдавас. 
Русский: И не может выполнять обязанностей помощника.
Тувинский: Ынчангаш сеңээ берип шыдавас мен. 
Русский: Поэтому не могу тебе его отдать.
Тувинский: Бичии өзүп кээрге, сеңээ бээр мен. 
Русский: Вот когда подрастет, тогда отдам
Тувинский: Оглу өзүп, угаан кире бээрге, Гупта аңаа бүгү өнчүзүн, бараанын бергеш, садыглаарынга өөредип эгелээн. 
Русский: Когда же мальчик вырос и вошел в разум, отец вверил ему богатства и товары и стал учить торговле.
Тувинский: Бир-ле катап Яшека Гуптаның хеймер оглунга келгеш, Өөредигни тайылбырлап, угаанын чаңгыс черге мөөңнеп быжыглаар медитация айтып бергеш, мындыг чагыг-сүмени берген: 
Русский: Как-то раз Яшека пришел к младшему сыну Гупты, объяснил ему Учение и, посоветовав сосредоточить все свои мысли в одной точке, дал ему следующее наставление:
Тувинский: Угааныңга эки бодал тыптып кээрге, ак дашты кыдыынче салып алыр сен. 
Русский: При возникновении доброго помысла ты откладывай в сторону белый камешек.
Тувинский: Багай бодал чедип кээрге, кара дашты өске талазынче салып алыр сен.
Русский: При возникновении недоброго помысла откладывай в другую сторону черный камешек.
Тувинский: Ооң соонда кайызы хөй боо-дур, санап көөр сен. 
Русский: Затем посчитай, каких больше.
Тувинский: Упагупта өөреткен ёзугаар эки, багай бодалдарның тыптып кээрин хайгаарап, даштарны кыдыынче салып ап, ооң соонда санап турган. 
Русский: Упагупта в соответствии с наставлением откладывал камешки, отмечая появление добрых и недобрых помыслов, а затем считал.
Тувинский: Баштай кара даш хөй, ак даштар көңгүс эвээш болган. 
Русский: Сначала черных камешков оказывалось очень много, а белых совсем мало.
Тувинский: Ынчалза-даа чоорту быжыглалга чоорту мергежээн тудум, ак, кара даштарның саны деңнежи берген. 
Русский: Но затем в результате его постепенного совершенствования число черных и белых камешков сравнялось.
Тувинский: Сөөлүнде бүгү бодалдарын карачал амыдыралдың өөрүшкүзүнден адырып, Өөредигже угландырыптарга, кара даштар шуут чидип, чүгле ак даштар артып калган. 
Русский: И наконец, когда он все свои помыслы повернул от мирских увлечений к Учению, черные камешки совсем исчезли, и остались одни только белые.
Тувинский: Ол үеде ол хоорайга чурттап турган ат-алдарлыг танцор кыс чечектер садып эккээри-биле чалчазы уругну Упагуптаже чоргускан. 
Русский: В то самое время как-то одна известная танцовщица, проживающая в городе, послала служанку к Упагупте купить цветов.
Тувинский: Упагупта шынчы кижи болганда, карак өөртүр кайгамчык чараш хөй чечектерни чалча кыска садыпкан. 
Русский: Упагупта был честен и продал служанке много прекрасных цветов, радующих взор.
Тувинский: Хөдел уруг чечектерни эккээрге, дээргизи кыс кайгап айтырган: 
Русский: Когда служанка принесла цветы своей хозяйке, та с удивлением спросила ее:
Тувинский: Мооң мурнунда чечектер эвээш турду, ам канчап көвей апарды? 
Русский: Но почему же прежде цветов было мало, а сейчас много?
Тувинский: Сен мени мегелеп турдуң бе? . 
Русский: Не обманывала ли ты меня прежде?
Тувинский: Хөдел уруг харыылап-тыр: 
Русский: Служанка ответила:
Тувинский: Чок, ам чечектер садып турар кижи кайгамчык шынчы кижи-дир. 
Русский: Нет, это нынешний торговец цветами на удивление честен.
Тувинский: Ол мегелээр деп чүве шуут билбес. 
Русский: Он совсем не знает обмана.
Тувинский: Ынчангаш мен хөй чечек алдым. 
Русский: Потому я и получила так много цветов.
Тувинский: Ол садыгжының арын-шырайы-даа, мага-боду-даа чараш кижи болду. 
Русский: Этот торговец красив лицом и сложением тела.
Тувинский: Дээрги оолду көрүптер болза, дораан ынакшый бээр. 
Русский: Если госпожа только взглянет на него, то влюбится тотчас.
Тувинский: Демги кыс Упагуптаны чалаары-биле хөдел уругну чорудупкан. 
Русский: Тогда танцовщица послала служанку пригласить Упагупту.
Тувинский: Ынчалза-даа Упагупта ынаар баар кандыг-даа күзел чок болгаш келбээн. 
Русский: Но тот не пришел, поскольку не имел никакого на это желания.
Тувинский: Каш-даа катап чалаарга, ол келиксевес болган. 
Русский: Еще и еще раз звали его, но он не хотел приходить.
Тувинский: Бир катап демги самчы кыс бодунуң бажыңынга хаан оглу-биле ужурашкан. 
Русский: Как-то раз та танцовщица встретилась в своем доме с царским сыном.
Тувинский: Ооң үнелиг каасталгаларын алыксааш, тажыны өлүргеш, мага-бодун чажырып каан. 
Русский: Соблазнившись его драгоценностями, убила царевича, а труп спрятала.
Тувинский: Хаанның дужаалы-биле бажың бүрүзүн үжеп тургаш, алдарлыг самчы кыстың бажыңындан тажының өлүг мага-бодун тып алганнар. 
Русский: По приказу царя стали обыскивать дома и нашли тело царевича в доме знаменитой танцовщицы.
Тувинский: Хаанның дужаалы-биле кеземче кылдыр уругнуң думчуун, кулан, хол-будун одура шапкаш, мага-бодун хөөрге аппарып, октапкан. 
Русский: По царскому распоряжению ей в наказание отрубили руки и ноги, отрезали нос и уши, а останки тела выбросили на кладбище.
Тувинский: Ол дириг арткан. 
Русский: Она оставалась жива.
Тувинский: Ынчан Упагупта аңаа хөөрге чедип келген. 
Русский: И тогда Упагупта пришел к ней на кладбище.
Тувинский: Самчы кыс оон айтырган: 
Русский: Танцовщица спросила его:
Тувинский: Чүге мооң мурнунда, мен чараш турумда, келиксеведиң? 
Русский: Почему раньше, когда я была так прекрасна, ты прийти не захотел?
Тувинский: Ам мындыг коргунчуг турумда, чүге келдиң? 
Русский: А сейчас, когда я так страшна, ты пришел?
Тувинский: Мен сеңээ хандыкшааш эвес, кээргээш, чедип келдим.
Русский: Ведь я пришел к тебе не из-за страсти, а из сострадания.
Тувинский: Упагупта харыылаан. 
Русский: Упагупта ответил:
Тувинский: Упагупта ону мөңге эвес байдал дугайында Өөредиг-биле угаан киирип, мага-боттуң шынары алызында хирлиг, хилинчекке алзыычал, ол көстүп турары ышкаш эвес, алыс бойдузу хоозун деп тайылбырлаан. 
Русский: И Упагупта вразумил ее Учением о непостоянстве, сказав, что тело по своим свойствам нечисто, подвержено страданиям, пусто от какой-либо сущности и не является тем, чем кажется.
Тувинский: «Ынчангаш, чүгле алыс шынны билбес мелегейлер мындыг мөңге эвес мага-ботка хандыкшылдыг» деп, ол чугаалаан. 
Русский: «Поэтому только глупцы, не ведающие истины, так привязаны к этому непостоянному телу».
Тувинский: Самчы кыс ол Өөредигни дыңнааш, мерген угааны ажыттынып, ыдыктыг Өөрединги билип турар апарган. 
Русский: И когда танцовщица выслушала его поучение, у нее открылся Глаз Мудрости, которым она смогла видеть святое Учение.
Тувинский: Упагупта боду база ачы-буян көргүскени дээш кайгамчык түңнелдерни чедип алган. 
Русский: А сам Упагупта тоже обрел прекрасный плод от совершенного доброго дела.
Тувинский: Ол үеде Яшека өг ээзинден оглун тоюн кылдыр бээрин дилээн. 
Русский: И вот в то время Яшека попросил домохозяина отдать его сына в монашесго.
Тувинский: Баштай Упагупта бирги чаданың он тоюн сагылдарын хүлээнип алган. 
Русский: Сначала Упагупта принял на себя десять первоначальных монашеских обетов.
Тувинский: Чээрби чыл эрткенде тоюннарның долу сагылдарын хүлээп алгаш, удаваанда ыдыктыг кижи апарган. 
Русский: А спустя двадцать лет Упагупта принял все монашеские обеты полностью и вскоре стал святым.
Тувинский: Ол үш мерген угаанны, алды хуулгазынныг күштү чедип алган болганда, кайгамчык чечен-мерген сөстүг апарган. 
Русский: Так как он обладал тремя мудростями и шестью сверхъестественными способностями, он овладел несравненным красноречием.
Тувинский: Бир катап ол Өөредиг берип турда, каржы сеткилдиң нояны Мара чыылганнарның кырынче алдын чоостарардан бүткен чаашкын чагзыпкан. 
Русский: Как-то раз во время его проповеди Учения Мара, Князь зла, наслал дождь золотых монет на многочисленных слушателей.
Тувинский: Шупту кижилер, Өөредиг дыңнаваарын соксаткаш, акша чыып эгелээн. 
Русский: И все люди устремились за деньгами и перестали слушать слова Учения.
Тувинский: Дараазында хүн Өөредиг үезинде каржы Мара база-ла чыылган чон кырынче өрүп каан чечектерден бүткен чаашкын чагзыпкан. 
Русский: На следующий день во время проповеди злой Мара наслал дождь из цветных венков на многолюдное сборище.
Тувинский: База-ла кижилерниң угаанын хөлзедипкен. 
Русский: И тоже привел помыслы всех людей в смятение.
Тувинский: Үш дугаарында Упагупта чыылган чонга Өөредиг берип турда, маралар хааны алды азыглыг ак-көк чаан көзүлдүрүпкен. 
Русский: Затем опять, когда Упагупта проповедовал Учение многочисленному собранию людей, Владыка мар явил голубого слона с шестью клыками.
Тувинский: Азыг бүрүзүнде хөөлбектер бар, хөөлбек бүрүзүнде чеди чечек өзүп турар, чечек бүрүзүнде чеди шил-даш уруглар олуруп алган, хөгжүм ойнап олурар болган. 
Русский: На каждом клыке находился водоем, в каждом водоеме было по семь цветов, на каждом цветке сидели по семь хрустальных дев, и все они играли на музыкальных инструментах.
Тувинский: Ол чаан далаш чокка чоргаар базымнарын көөргедип кылаштап чораан. 
Русский: Этот слон шел медленно, красуясь своей величавой походкой.
Тувинский: Кижи бүрүзү ону кайгаар дээш Өөредиг дыңнаар күзели чок болган. 
Русский: А все люди глазели на него и не желали слушать Учение.
Тувинский: Эртенинде база-ла Өөредиг үезинде маралар хааны кайгамчык чараш чалыы кыс бооп хуулуп алгаш, чыылган чон аразынче кирип келген. 
Русский: И еще раз на следующий день во время проповеди Учения Царь мар превратился в молоденькую девушку прекрасного облика и вступил в толпу собравшихся.
Тувинский: Улус ол уругже кайгаар дээш Өөредигни уттупкан. 
Русский: Все люди стали таращить глаза на нее и забыли об Учении.
Тувинский: Ынчаарга Упагупта кысты ак кижи сөөгү кылдыр хуулдурупкан. 
Русский: Тогда Упагупта тотчас обратил волшебную девушку в белый скелет.
Тувинский: Улус ону көргеш, катап база ыдыктыг Өөредигни кичээнгейлиг дыңнап эгелээн. 
Русский: И люди, увидев это, снова направили внимание на святое Учение.
Тувинский: Оларның аразындан хөй кижилер Будданың Өөрединче кирип, эки үре-түңнелди чедип алган. 
Русский: Многие из них достигли прекрасного результата проникновения в Учение Будды.
Тувинский: Хүндүлуг Упагупта ыттыг турган. 
Русский: У достопочтенного Упагупты была собака.
Тувинский: Ол ыт Өөредиг үезинде ээзинден карак салбайн, дыңнаар турган. 
Русский: Каждый день она, навострив уши, внимала святому Учению.
Тувинский: Ыт өлген соонда, алдыгы дээрлерниң чыргалдыг оранга деңгер кылдыр төрүттүнгеш, база-ла ында турумчуп чурттаан Мара-биле чаңгыс сандайга олурар эргелиг болган. 
Русский: Поэтому после смерти собака возродилась божеством в шестой сфере райских небес и оказалась на одном сидении с Марой, обитавшим там же.